
1. Vispārīgā informācija
1.1. Pasūtītājs:
[bookmark: _Hlk44938222]VSIA “Dailes teātris”
Adrese: Brīvības iela 75, Rīga LV-1001
Vienotais reģistrācijas numurs: 40003783138
Tālrunis 67270463
e-pasts: mail@dailesteatris.lv

1.2. [bookmark: _Hlk44938290]Pasūtītāja kontaktpersona, kura sniedz informāciju par šī iepirkuma priekšmetu ir VSIA “Dailes teātris” Ēkas inženiertehniskās daļas vadītājs Uldis Reingolds; uldis.reingolds@dailesteatris.lv; tālr.:29265367.
1.3. [bookmark: _Hlk51233113][bookmark: _Hlk51233238]Pasūtītāja kontaktpersona, kura sniedz informāciju par šo iepirkuma procedūru ir VSIA “Dailes teātris” iepirkumu komisijas loceklis/sekretārs Jānis Matuzals, e-pasta adrese: janis.matuzals@dailesteatris.lv, tālr. +371 26314433.
1.4. Iepirkuma procedūra –saskaņā ar Publisko iepirkumu likuma (turpmāk – Likums) 9. pantu.
1.5. Iepirkuma identifikācijas numurs: DT 2024/4.
1.6. Iepirkuma procedūras norisi nodrošina VSIA “Dailes teātris” Iepirkumu komisija (turpmāk – Komisija).
1.7. Par iepirkuma “Pieguļošās teritorijas apsaimniekošanas pakalpojumi” pretendentu var būt fiziska vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preces un sniegt pakalpojumus.
1.8. Pretendents ir piegādātājs, kurš ir reģistrēts Elektronisko iepirkumu sistēmā (turpmāk - EIS) un ir iesniedzis piedāvājumu EIS e-konkursu apakšsistēmā (turpmāk – Pretendents).

2. Iepirkuma priekšmets, plānotie apjomi un piegādes termiņi
2.1. Iepirkuma priekšmets ir Pieguļošās teritorijas apsaimniekošanas pakalpojumi saskaņā ar Tehniskās specifikācijas prasībām (1. pielikums).
2.2. CPV klasifikatora kods Nr. 90000000-7. CPV galvenais priekšmets Nr. 90700000-4.
2.3. Piedāvājumu par Iepirkuma priekšmetu var iesniegt tikai pilnā apjomā. Katrs pretendents drīkst iesniegt tikai vienu piedāvājumu vienā variantā. Pretendenti, kuri iesniegs piedāvājumu vairākos variantos, tiks izslēgti no tālākās dalības Iepirkuma procedūrā.
2.4. Līguma izpildes vieta: VSIA “Dailes teātris”, Brīvības iela 75, Rīga, LV-1001.
2.5. Līguma izpildes nosacījumi: 12 mēneši no iepirkuma līguma spēkā stāšanās brīža vai līdz līguma summas izlietošanai, atkarībā no tā, kurš apstāklis iestāsies pirmais.
3.Iepirkuma procedūras dokumenti
3.1. Iepirkuma procedūras dokumentu (turpmāk – Iepirkuma dokumenti) sastāvā ietilpst:
3.1.1. Šā iepirkuma nolikums;
3.1.2. Tehniskās specifikācijas (1. pielikums);
3.1.3. [bookmark: _Hlk53665261]Pretendenta pieteikuma veidlapa (2. pielikums);
3.1.4. Finanšu piedāvājuma veidlapa (3. pielikums);
3.1.5. Līguma projekts (4. pielikums).
3.2. Pasūtītājs nodrošina brīvu un tiešu elektronisku pieeju EIS tīmekļa vietnē www.eis.gov.lv nolikumam un visiem papildu nepieciešamajiem dokumentiem, kā arī dod iespēju ieinteresētajiem piegādātājiem ar Iepirkuma dokumentiem iepazīties uz vietas Pasūtītāja adresē.
3.3. Pasūtītājs ir tiesīgs veikt grozījumus Iepirkuma dokumentos Likumā paredzētajos gadījumos un kārtībā.
3.4. Pasūtītājs ievietos skaidrojumus, papildus informāciju vai atbildēs uz ieinteresēto piegādātāju jautājumiem tīmekļa vietnē www.eis.gov.lv, kā arī nosūtīs atbildi ieinteresētajam piegādātājam, kas laikus pieprasījis papildus informāciju par Iepirkuma dokumentiem termiņos un kārtībā, kāda paredzēta Likuma 36.panta otrā daļā.
3.5. Pasūtītāja skaidrojumi Iepirkuma dokumentu sakarā ir Iepirkuma dokumentu neatņemama sastāvdaļa un saistoši ieinteresētajiem Pretendentiem.
3.6. Informācijas apmaiņa starp Pasūtītāju un ieinteresētajiem piegādātājiem notiek saskaņā ar Likuma 38.panta pirmo un otro daļu.

4. Piedāvājumu iesniegšanas vieta, datums, laiks un kārtība

4.1. Piedāvājumi jāiesniedz līdz 2024. gada. 10. aprīlim plkst. 10:00 (vai saskaņā ar EIS un IUB noteiktajā termiņā) Elektronisko iepirkumu sistēmas e-konkursu apakšsistēmā, www.eis.gov.lv.
4.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma prasībām.
4.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
4.4. Pretendents sedz visas izmaksas, kas ir saistītas ar piedāvājumu sagatavošanu un iesniegšanu. Pasūtītājs neuzņemas nekādas saistības par šīm izmaksām, neatkarīgi no Iepirkuma rezultāta.
4.5. Piedāvājumi jāiesniedz elektroniski EIS e-konkursu apakšsistēmā, izmantojot EIS e- konkursu sistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas.
4.6. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanu un nolasīšanas iespējām – Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

5. Piedāvājumu atvēršana

5.1. Piedāvājumi tiks atvērti 2024. gada 10. aprīlī (vai saskaņā ar EIS un IUB noteiktajā termiņā) plkst. 14:00 EIS sistēmas sadaļā “Atvēršana” tūlīt pēc piedāvājumu iesniegšanas termiņa beigām.
5.2. Iesniegto piedāvājumu atvēršanas procesam var sekot līdzi tiešsaistes režīmā EIS e- konkursu apakšsistēmā.
5.3. Pasūtītājs piedāvājumu atvēršanas laikā publicē EIS sistēmā izveidoto pretendentu un to iesniegto piedāvājumu apkopojumu (pretendenta nosaukums, piedāvājuma iesniegšanas datums un laiks un finanšu piedāvājumā norādītā vērtējamo cenu).


6. Piedāvājumu dokumentu izstrādāšana un noformēšana
6.1. Pieteikumu veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
6.2. Sagatavojot piedāvājumu atbilstoši EIS e-konkursu apakšsistēmā šī iepirkuma sadaļā publicētajām veidlapām Microsoft Excel/Word formātā, aizpildot rindas, šūnas, kolonnas un ailes Pretendents, neveic izmaiņas minētās veidlapas struktūrā (nedzēs/nepievieno rindas, kolonnas, šūnas un ailes, nemaina rindās vai kolonnās iestrādātās aprēķinu formulas).
6.3. Iesniedzot piedāvājumu, Pretendents paraksta piedāvājumu ar EIS piedāvāto elektronisko parakstu. Pieteikumu paraksta Pretendentu pārstāvēt tiesīgā persona. Gadījumā, ja piedāvājumu paraksta Pretendenta pilnvarota persona, piedāvājumam jāpievieno pilnvara.
6.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
6.5. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertos nosacījumus.
6.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība, un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
6.7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr. 558 “Dokumentu izstrādāšanas un noformēšanas kārtība” un Nolikuma prasībām.
6.8. Pretendenta pieteikums un visi tam pievienotie dokumenti noformējami latviešu valodā. Dokumentiem, kuri iesniegti citās valodās, jābūt pievienotiem Pretendenta apliecinājumiem šo dokumentu tulkojumiem latviešu valodā. Pretrunu gadījumā par pamatu tiks ņemti oriģinālo dokumentu tulkojumi latviešu valodā.
6.9. Dokumentu kopijas un dokumentu tulkojumi jāapliecina Pretendenta, piegādātāju apvienības vai piegādātāju apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaru).


[bookmark: _Hlk45548350]7.Atlases un kvalifikācijas prasības pretendentiem iepirkumu procedūrā
7.1. Pretendents ir reģistrēts likumā noteiktajos gadījumos un likumā noteiktajā kārtībā.
7.2. Uz pretendentu vai uz pretendenta norādīto personu, uz kuras iespējām pretendents balstās neattiecas Publisko iepirkuma likuma 9.panta 8.daļas izslēgšanas noteikumi.
7.3. Pretendentam divos iepriekšējos gados jābūt pieredzei ar iepirkuma priekšmetu saistītā jomā. Pretendents divos iepriekšējos gados ir veicis ar iepirkuma priekšmetu saistītu pakalpojuma sniegšanu par kopējo summu ne mazāku par EUR 20000,00 bez PVN. Ja Pretendents ir piegādātāju apvienība, tad vismaz vienam piegādātāju apvienības dalībniekam, uz piedāvājuma iesniegšanas brīdi ir pieredze ar iepirkuma priekšmetu saistītu pakalpojuma sniegšanu.
[bookmark: _Hlk53668309]7.4. Pieredze ar iepirkuma priekšmetu saistītu pakalpojuma sniegšanu tiek apliecināta un pievienota iesniedzot kopā ar Pretendenta pieteikuma veidlapu (2. pielikums).
7.4. Pretendents iesniedzot Pretendenta pieteikuma veidlapu (2. pielikums) jāpievieno 1(viena) atsauksme par pakalpojumu sniegšanu ar iepirkuma priekšmetu saistītā jomā un apjomā, norādot līguma summu un pakalpojuma saņēmēja kontaktinformāciju (vārds, uzvārds, t.nr.).

8. Pretendenta tehniskais un finanšu piedāvājums
8.1. Pilnībā aizpildīts Pretendenta Tehniskais piedāvājums (1. pielikums), Pretendenta pieteikuma veidlapa (2. pielikums) pievienojot Pretendenta pieredzes apliecinājumu un vismaz 1(vienu) pozitīvu atsauksmi no pasūtītājiem par līdzīgu pakalpojumu sniegšanu, Finanšu piedāvājums (3.pielikums).
8.2. Finanšu piedāvājumā cena jānorāda eiro, ar diviem cipariem aiz komata, bez pievienotās vērtības nodokļa. Cenā jābūt ietvertiem visiem nodokļiem un nodevām (izņemot pievienotās vērtības nodokli), kā arī citām izmaksām, kas attiecas uz pakalpojuma sniegšanu.

9.Pretendentu kvalifikācijas pārbaude, piedāvājuma atbilstības
pārbaude un izvēle
9.1. Pretendentu atbilstību dalības nosacījumu prasībām iepirkumu procedūrā, kvalifikācijas prasībām, piedāvājumu atbilstības pārbaudi un izvēli nodrošina Komisija, pamatojoties tikai uz oriģinālajiem dokumentiem, oriģinālo dokumentu kopijām un citu pieprasīto informāciju, kas iesniegta līdz piedāvājuma iesniegšanas beigu termiņam.
9.2. Pretendentu kvalifikācijas pārbaude, piedāvājumu atbilstības pārbaude un izvēle notiek Komisijas slēgtā sēdē.
9.3. Nepieciešamības gadījumos Pasūtītājs pieprasīs, lai pretendents precizē informāciju par piedāvājumu, ja tas nepieciešams pretendentu atlasei, piedāvājuma atbilstības pārbaudei vai izvēlei.
9.4. Komisija noraidīs un izslēgs no turpmākas dalības iepirkuma procedūrā pretendentu, kas neatbilst pretendentu atlases prasībām vai piedāvājums neatbildīs Iepirkuma dokumentu prasībām, nebūs iesniegti vai aizpildīti visi pieprasītie piedāvājuma dokumenti.
9.5. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja iepirkuma Komisija piedāvājumā konstatē aritmētiskās kļūdas, tā šīs kļūdas izlabo, ievērojot Likuma 41.panta devītās daļas nosacījumus. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Pretendenta pienākums apstiprināt kļūdu labojumus. Kļūdu labojumi tiks ņemti vērā izvēloties piedāvājumu.
9.6. Piedāvājuma izvēles kritērijs – saimnieciski visizdevīgākais piedāvājums ar zemāko līgumcenu.
9.7. Par atbilstošu Pasūtītāja prasībām tiks atzīts pretendents, kurš būs ievērojis visu piedāvājuma dokumentu izstrādāšanas, noformēšanas un iesniegšanas kārtību, iesniedzis visus Iepirkuma dokumentos pieprasītos piedāvājuma dokumentus līdz piedāvājumu iesniegšanas beigu termiņam, atbilst dalības un pretendentu kvalifikācijas prasībām iepirkuma procedūrā, pilnībā izpildījis Tehnisko specifikāciju prasības, dokumentāli apliecinājis savu kompetenci un spējas, apņēmies un garantē piegādes līguma izpildi.
9.8. Komisija izslēdz Pretendentu, kuram būtu piešķiramas iepirkuma līguma slēgšanas tiesības, no dalības Iepirkuma procedūrā, ja uz to attiecas Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šī likuma 42. panta trešajā daļā minētajām personām.
9.9. Lai pārbaudītu, vai Pretendents nav izslēdzams no dalības Iepirkuma procedūrā 9.8. punktā minēto iemeslu dēļ, Komisija rīkojas atbilstoši Publisko iepirkumu likuma 42. panta ceturtās daļas 2. punktā un piektajā, sestajā un devītajā daļā noteiktajai kārtībai, kā arī ievērojot Publisko iepirkumu likuma 43. panta noteikumus attiecībā uz uzticamības nodrošināšanu.
9.10. Komisija izslēdz Pretendentu no dalības Iepirkuma procedūrā, ja uz Pretendentu ir attiecināmi Starptautisko un Latvijas Republikas nacionālo sankciju likuma 11.1 pantā vai Eiropas Komisijas Padomes 2022.gada 8.aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā noteiktie izslēgšanas nosacījumi.
9.11. Ja pretendents vai persona, uz kuru iespējām pretendents balstās, lai apliecinātu atbilstību pretendentu kvalifikācijas prasībām vai kāds no personu apvienības dalībniekiem vai personālsabiedrības biedriem (ja piedāvājumu iesniedz personu apvienība vai personālsabiedrība) neatbildīs dalības nosacījumu prasībām vai iepirkuma uzvarētājs bez pamatojuma nenoslēgs piegādes līgumu Pasūtītāja norādītajā termiņā, Komisija izslēgs pretendentu no dalības iepirkuma procedūrā un lems par tiesībām slēgt piegādes līgumu ar pretendentu, kurš piedāvājis nākamo zemāko līgumcenu.
9.12. Ja neviens pretendents neatbildīs prasībām dalībai iepirkumā un pretendenta kvalifikācijas prasībām vai piedāvājums neatbildīs Iepirkuma dokumentu prasībām vai iepirkumam nebūs iesniegts neviens piedāvājums, Komisija izbeigs iepirkuma procedūru bez rezultāta.
9.13. Pasūtītājs ir tiesīgs pārtraukt iepirkuma procedūru jebkurā tās posmā līdz pakalpojuma sniegšanas līguma noslēgšanai, ja tam ir objektīvs pamatojums.

10. Iepirkuma līguma slēgšana
10.1. Iepirkuma līgums tiek slēgts saskaņā ar Līguma projektu (4.pielikums).
10.2. Ja tiks pieņemts lēmums līgumu slēgt ar piegādātāju apvienību, tās pienākums ir līdz Piegādes līguma noslēgšanas termiņam, pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

[bookmark: _Hlk55385017]1.pielikums

[bookmark: _GoBack]TEHNISKĀ SPECIFIKĀCIJA/PIEDĀVĀJUMS
“Pieguļošās teritorijas apsaimniekošanas pakalpojumi”
Id. Nr. DT 2024/4
1.            Pakalpojum apraksts: Apstādījumu kopšana Objektam „ Dailes teātra skvērs” – 7 mēneši gadā  aprīlis-oktobris (ieskaitot).

	
	
	N.p.k.
	Pakalpojumi*
	Vienība
	Daudzums
	Pretendenta piedāvājums (nodrošina/nenodrošina)

	
	
	1.
	Mulčas atjaunošana visiem apstādījumiem pavasarī h=1cm (kopējā platība 2030m2)
	m2
	2030
	

	
	
	2.
	Apstādījumu (kopējā platība 2030m2) uzturēšana - dobju ravēšana un veco ziedu novākšana, koku zaru lapu savākšana, bioloģisko atkritumu izvešana, utilizācija, stumbrāju apgriešana. Augsnes analīzes – divos mēnešos 3 x.
	reize
	10
	

	
	
	3.
	Apstādījumu un koku mēslošana 2x sezonā (pavasarī un rudenī)
	kompl.
	2
	

	
	
	4.
	Koku, krūmu, ziemciešu  laistīšana 1x nedēļā pēc nepieciešamības
	kompl
	1
	

	
	
	5.
	Ziemciešu atjaunošana pēc ziemas bojājumiem (min 4% stādu) 
	m2
	81.2
	

	
	
	6.
	Korinšu, dekoratīvo ābeļu miglošana 5x sezonā insekticīds un fungicīds
	reize
	5
	

	
	
	7.
	Stādījumu kastēs (1m2) uzturēšana (ravēšana, nogriezšana, utilizācija, vasaras puķes, stādīšana, mēslošana, laistīšana)
	gb.
	15
	



 
[bookmark: _Hlk45549453]* Atbilstoši apstādījumu kopšanas instrukcijai (1.1.pielikums).
** Pasūtītājs, ievērojot faktisko nepieciešamību, iepriekš vienojoties par dabu apjomu un izmaksām, var pasūtīt papildus darbus, atbilstoši tehniskajai specifikācijai un apstādījumu kopšanas instrukcijai (1.1.pielikums), bet nepārkāpjot noslēgtā līgumsummas slieksni.



/Personas ar pārstāvniecības tiesībām vārds, uzvārds, paraksts/ 2024g.







[bookmark: _Hlk55385197]





1.1.pielikums


[bookmark: _Hlk161757309]Apstādījumu kopšanas instrukcija


Objektam „ Dailes teātra skvērs”








Rīga 2024


Koku kopšana

Pirmajos trīs gados pēc iestādīšanas to apdobe pastiprināti jālaista. Aktīvajā veģetācijas periodā to jāveic 1-2 reizes nedēļā pa 70 litri uz koku un piepildot pilnu laistāmo maisu, sausā un karstā laikā pat 3 reizes nedēļā pa 70 litri uz koku. Turpmākajos gados normālos apstākļos 4 reizi mēnesī, sausā laikā 1 reizi nedēļā pa 70 litri un piepildot maisu uz koku. Dārzniekam jāveic zemes mitruma kontrole sakņu zonā un, ja nepieciešams laistīšanas reizes un apjoms jāpalielina, vai jāsamazina. Ilgstoša sausuma periodā jāpievērš pastiprināta uzmanība lietus dārza un koku betona seguma papildus laistīšanai.
Mizu mulčas (vidējā frakcija) kārta katru gadu ir jāpapildina pēc vajadzības.
Stādot kokus, pamatmēslojums tiem ir iedots. Turpmākajos gados veģetācijas laikā jādod papildmēslojums 2 reizes sezonā koka vainaga projekcijas laukumā aprīlī – maijā/ un augusta sākumā. Kokiem lietus dārzā un betona segumā mēslošanu jāveic 3-4 x sezonā Lietojot minerālmēslus ievērot mēslojuma ražotāja rekomendētās devas. Nemēslot sausā karstā laikā un nebērt mēslojumu uz koku lapām, ja tas nav paredzēts barošanai caur lapām.
Koku vainagu veidošana jāveic maijā - jūnijā. Jāizgriež zari, kas ir slimi, sausi vai bojāti, arī tie, kas krustojas un veido nepareizu vainaga formu. Zarus izgriežot, to dara pareizā leņķī neatstājot pārāk garu stumbeni un neiezāģējot valnītī, kā arī nenoraujot koka mizu. Zāģējumu vai griezuma brūces netiek aizsmērētas. Rekomendējam pieaicināt sertificētus speciālistu (arboristu).
Divas reizes gadā jāpārbauda saites niedru paklājiem. Saitēm jābūt pietiekami stiprām, bet jāuzmanās, lai saites neieaugtu koka mizā, kokam augot resnākam.
Nekādā gadījumā nedrīkst aprakt koka sakņu kaklu.
Nepieciešamības gadījumā jāveic, slimību un kaitēkļu apkarošana, miglojot ar speciāliem konkrētajai situācijai atbilstošiem pesticīdiem. Lietojot augu aizsardzības līdzekļus jāievēro LR noteiktās prasības, stingri jāievēro pielietojamās devas un pielietošanas laika apstākļi. Konsultēties ar kompetentiem speciālistiem un stingri ievērt ražotāja instrukcijas un ieteicamās devas.
Ziemā tīrot sniegu to nemest uz kokiem. Uz kokiem un to apdobēs nekraut sniegu ar sāls piedevām vai kādus citus ķīmiskas vielas saturošus produktus.


Lapu krūmu kopšana

Aktīvajā veģetācijas periodā laistīšana jāveic regulāri 1-2 reizes nedēļā pa 20 – 30 litri uz krūmu, sausā un karstā laikā pat 3 reizes nedēļā pa 20-30 litri uz krūmu. Turpmākajos gados normālos apstākļos 2 reizi mēnesī, sausā laikā 1 reizi nedēļā pa 20 - 30 litri uz krūmu. Dārzniekam jāveic zemes mitruma kontrole sakņu zonā un, ja nepieciešams laistīšanas reizes un apjoms jāpalielina, vai jāsamazina. Nekādā gadījumā karstā laikā neliet ūdenu uz augu lapām, kas var veicināt apdegšanu.
Mizu mulčas (vidējā frakcija) kārta katru gadu ir jāpapildina pēc vajadzības, tā lai slāņa biezums būtu 5-7 cm.
Lapu krūmu mēslošanu veic 2 reizes gadā aprīlis – maijs un augusta sākums, mēslojumu vienmērīgi izkaisot dobē un iestrādājot mulčas slānī. Mēslošanai izmanto komplekso minerālmēslojums NPK, kaisot 30- 45gr m2. Nemēslot sausā karstā laikā un nebērt mēslojumu uz krūmu lapām, ja tas nav paredzēts barošanai caur lapām. Lietojot minerālmēslus ievērot mēslojuma ražotāja rekomendētās devas.
Lapu krūmi katru gadu jāveido. Kopšanas apgriešana retinot vainagu izgriež vecos sausos, bojātos. Atjaunojošo apgriešanu veic aprīlī – maijā, ja krūms ir vecs un pāraudzis, tūlīt pēc apgriešanas veic mēslošanu. Pēc ziedēšanas izgriež vecos ziedus.
Apdobes jāirdina un jāravē pēc nepieciešamības vēlams vismaz reizi mēnesī no aprīļa līdz oktobrim. Jāraugās, lai komposts vai mulča ir brīvi no slimībām, kaitēkļiem un nezāļu sēklām vai saknēm.
Nepieciešamības gadījumā jāveic nezāļu, slimību un kaitēkļu apkarošana, miglojot ar speciāliem konkrētajai situācijai atbilstošiem pesticīdiem. Lietojot augu aizsardzības līdzekļus jāievēro LR noteiktās prasības, stingri jāievēro pielietojamās devas un pielietošanas laika apstākļi. Konsultēties ar kompetentiem speciālistiem un stingri ievērt ražotāja instrukcijas un ieteicamās devas.
Ziemā tīrot sniegu to nemest uz lapu krūmiem. Uz krūmiem un to apdobēs nekraut sniegu ar sāls piedevām vai kādus citus ķīmiskas vielas saturošus produktus.



Ziemciešu kopšana

Ziemcietes pēc iestādīšanas aktīvajā veģetācijas periodā ir jālaista regulāri. Sausā un karstā laikā vismaz 1-2 reizes nedēļā pa 20-30 litri uz m2, tā lai augsne pēc laistīšanas būtu mitra vismaz 20 cm dziļumā.. Dārzniekam jāveic zemes mitruma kontrole sakņu zonā un, ja nepieciešams laistīšanas reizes un apjoms jāpalielina, vai jāsamazina. Nekādā gadījumā karstā laikā neliet ūdeni uz puķu lapām, kas var veicināt apdegšanu.
Ziemciešu apdobes regulāri, vismaz reizi mēnesī no aprīļa līdz oktobrim, jāravē, jāirdina, arī regulāri jāizgriež sausie noziedējušie ziedi un rudenī nogriež visu lapotni atstājot 2-3 cm kātiņus, lai netraumētu saknes. Graudzāles apgriež pavasarī.
Mizu mulčas katru gadu ir jāpapildina pēc vajadzības maijā neapberot ziemcietes, ne vairāk par 3 cm. Jāuzmanās, lai mulča ir brīva no slimībām, kaitēkļiem.
Nepieciešamības gadījumā jāveic nezāļu, slimību un kukaiņu apkarošana, miglojot ar speciāliem konkrētajai situācijai atbilstošiem pesticīdiem. Lietojot augu aizsardzības līdzekļus jāievēro LR noteiktās prasības, stingri jāievēro pielietojamās devas un pielietošanas laika apstākļi. Konsultēties ar kompetentiem speciālistiem un stingri ievērt ražotāja instrukcijas un ieteicamās devas.
Ziemā tīrot sniegu to nemest uz ziemciešu stādījumiem. Uz puķēm un to apdobēs nekraut sniegu ar sāls piedevām vai kādus citus ķīmiskas vielas saturošus produktus.
Mēslošanai izmanto komplekso minerālmēslojums NPK vai kompostu, kaisot 30- 40gr/m2, 2 reizes gadā aprīlī/maijā un jūlija beigās, to iestrādā, irdinot apdobes un pēc tam apdobes aplaista vai izšķīdinot laistāmajā ūdenī. Nemēslot sausā karstā laikā un nebērt mēslojumu uz krūmu lapām, ja tas nav paredzēts barošanai caur lapām.
Lietojot minerālmēslus ievērot mēslojuma ražotāja rekomendētās devas. Ja mēslošanai tiek izmantots komposts jāraugās lai tas brīvi no slimībām, kaitēkļiem un nezāļu sēklām vai saknēm.

Zāliena kopšana

Zāliens pļaušanas augstums ir 3-5 cm. Zāliens sezonas laikā ir jāpļauj 1-2 reizes 7 dienās, sausā laikā - retāk un augstāk, mitrā laikā biežāk un zemāk. Pļaušana jāveic sausā laikā, kad nav rasas un nopļautā zāle ir jāsavāc, kā arī vēlams katru reizi pļaušanu neveikt vienā un tajā pašā virzienā. Ja pēc pļaušanas zālienā palikuši zāles atlikumi tie jāsavāc. Zāles pļaujamās iekārtas asmeņiem jābūt asiem.
Regulāri jāveic nobirušo lapu savākšana no zāliena.
Zālienu aktīvajā veģetācijas periodā ir jālaista. To vēlams veikt vēlu vakarā vai ļoti agri norīta, nekādā gadījumā karstumā un saulē pa dienu. Laista tā, lai augsne būtu mitra vismaz 5cm dziļumā. Jāraugās, lai laistāmais ūdens nav skābs vai ar paaugstinātu dzelzs saturu.
Sākot ar otro gadu ir jāveic zāliena vertikulēšana un aerācija. To veic pavasarī aprīlī maijā.
Zāliens jāmēslo regulāri. Jo biežāk pļauj, jo biežāk jāveic mēslošana. Pavasarī zālienam dod komplekso minerālmēslojumu NPK. Vēlāk veģetācijas laikā 2 reizes līdz augusta vidum dod papildmēslojumu. Katru pavasari pirms mēslošanas vēlams veikt augsnes analīzes, lai varētu noteikt precīzas mēslošanas devas un nepieciešamās barības vielas. Jāseko līdzi arī mikroelementu un pH (5.5-6.5) līmenim. Zālienā radušos tukšumu nekavējoties jāuzirdina un jāpiesēj.
Nepieciešamības gadījumā jāveic nezāļu, slimību un kukaiņu apkarošana, miglojot ar speciāliem konkrētajai situācijai atbilstošiem pesticīdiem. Lietojot augu aizsardzības līdzekļus jāievēro LR noteiktās prasības, stingri jāievēro pielietojamās devas un pielietošanas laika apstākļi. Konsultēties ar kompetentiem speciālistiem un stingri ievērt ražotāja instrukcijas un ieteicamās devas.
















2.pielikums
														

Pretendenta pieteikums dalībai iepirkuma procedūrā

Iesniedzot šo pieteikumu pretendenta vārdā piesaku dalību Iepirkuma procedūrā
Pieguļošās teritorijas apsaimniekošanas pakalpojumi, Id. Nr. DT 2024/4

Pretendenta nosaukums:
Pretendenta reģistrācijas Nr.
Pretendenta adrese:
Pretendenta bankas rekvizīti:
Kontaktpersona
/uzvārds, ieņemamais amats, tālruņa numurs, faksa numurs, e-pasta adrese/

Apliecinu, ka atbilstam  mazā* vai  vidējā** uzņēmuma statusam.
(atbilstošo atzīmēt)


· Ar šo apliecinu, ka pilnībā esam iepazinušies ar visiem Iepirkuma dokumentiem, saprotam šo dokumentu prasības, atzīstam pasūtītāja noteiktās minimālās prasības par pamatotām, tiesiskām un saistošām mums piesakot dalību iepirkuma procedūrā, pretenziju nav.
· Pilnībā apzināmies savas saistības un pienākumus.
· Apliecinu, ka pretendentam ir pienācīga rīcībspēja un tiesībspēja, lai slēgtu tehnikas iegādes līgumus atbilstoši šā iepirkuma Tehnisko specifikāciju un citu Iepirkuma dokumentu prasībām,
· Apliecinu, ka piedāvājums sagatavots un iesniegts atbilstoši Iepirkuma dokumentu prasībām, ka iesniegtās ziņas ir pilnīgas un patiesas.
· Piedāvājums sagatavots neatkarīgi no konkurentiem un bez konsultācijām, līgumiem vai vienošanām, vai cita veida saziņas ar konkurentiem;
· Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas;
· Iesniedzot šo pieteikumu, apzināmies un pilnībā uzņemamies visus riskus un atbildību iesniegtā piedāvājuma sakarā.
· Ja mūsu piedāvājums tiks atzīts par atbilstošu pasūtītāja prasībām un noslēgts Līgums, garantējam līgumsaistību izpildi Iepirkuma dokumentos pieprasītajā un mūsu piedāvājumā norādītajā apjomā, kvalitātē un termiņā.
· Šis Pretendenta pieteikums ir mūsu piedāvājuma sastāvdaļa.
· Iesniedzot šo Pretendenta pieteikumu klāt pievienojam Nolikuma 7. un 8.punktos prasīto informāciju.


Personas ar pārstāvības tiesībām vārds, uzvārds, paraksts/ 2024.gada  	 .___________


* Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus eiro;
**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus eiro, un/vai, kura gada bilance kopā nepārsniedz 43 miljonus eiro.

3.pielikums

FINANŠU PIEDĀVĀJUMS
[bookmark: _Hlk161758336]Pieguļošās teritorijas apsaimniekošanas pakalpojumi Id. Nr. DT 2024/4

Piedāvājuma cenas ir jānosaka eiro (EUR) bez PVN.
Piedāvājuma cenas ir jāaprēķina un jānorāda ar precizitāti 2 (divas) zīmes aiz komata.
Finanšu piedāvājumā minētajās cenās tiek norādītas – cena par vērtējamo vienību
Pakalpojuma cenas netiks mainītas līguma realizācijas gaitā, izņemot gadījumus, ja Izpildītājs samazina cenu vai piemēro atlaides.
Finanšu piedāvājumu jāiesniedz par visām iesniegtajām pozīcijām.


	
	
	N.p.k.
	Pakalpojumi
	Vienība
	Daudzums
	Cena par vienību, EUR bez PVN
	Summa, EUR bez PVN

	
	
	1.
	Mulčas atjaunošana visiem apstādījumiem pavasarī h=1cm (kopējā platība 2030m2)
	m2
	2030
	
	

	
	
	2.
	Apstādījumu (kopējā platība 2030m2) uzturēšana - dobju ravēšana un veco ziedu novākšana, koku zaru lapu savākšana, bioloģisko atkritumu izvešana, utilizācija, stumbrāju apgriešana. Augsnes analīzes – divos mēnešos 3 x.
	reize
	10
	
	

	
	
	3.
	Apstādījumu un koku mēslošana 2x sezonā (pavasarī un rudenī)
	kompl.
	2
	
	

	
	
	4.
	Koku, krūmu, ziemciešu  laistīšana 1x nedēļā pēc nepieciešamības
	kompl
	1
	
	

	
	
	5.
	Ziemciešu atjaunošana pēc ziemas bojājumiem (min 4% stādu) 
	m2
	81.2
	
	

	
	
	6.
	Korinšu, dekoratīvo ābeļu miglošana 5x sezonā insekticīds un fungicīds
	reize
	5
	
	

	
	
	7.
	Stādījumu kastēs (1m2) uzturēšana (ravēšana, nogriezšana, utilizācija, vasaras puķes, stādīšana, mēslošana, laistīšana)
	gb.
	15
	
	

	
	
	
	
	Summa kopā bez PVN:
	




Aizpildot piedāvājumu, ir ievērotas visas Iepirkuma dokumentos noteiktās prasības.
Iesniedzot šo pieteikumu, apzināmies un pilnībā uzņemamies visus riskus un atbildību iesniegtā piedāvājuma sakarā.
Ja mūsu piedāvājums tiks atzīts par izdevīgāko, garantējam līgumsaistību izpildi pieprasītajā apjomā, kvalitātē un termiņā.
Apliecinām, ka piedāvājums sagatavots un iesniegts atbilstoši Iepirkuma dokumentācijas prasībām.
Apliecinām, ka papildus izdevumi pakalpojumam netiks prasīti.
Visas iesniegtās dokumentu kopijas atbilst oriģinālam, piedāvājumā sniegtā informācija un dati ir patiesi. 


Personas ar pārstāvības tiesībām_____________________

				/vārds, uzvārds, paraksts/ 	2024.gada________ .___________

[bookmark: _Hlk55386873]




4.pielikums
LĪGUMS NR.
Līgums (projekts)
[bookmark: OLE_LINK1]par pieguļošās teritorijas apsaimniekošanas pakalpojumiem
(iepirkuma identifikācijas Nr. DT 2024/4)
	
Līguma datums ir pēdējā pievienotā elektroniskā
 paraksta un laika zīmoga datums

	
___________________________________, reģistrācijas kods ___________________, adrese: ___________________________________, tās _____________________ personā, kura rīkojas saskaņā ar nolikumu (turpmāk – Pasūtītājs), no vienas puses, un
___________ , reģ.Nr. ________, juridiskā adrese: _________, _________, tās _______ _______ _______ ________ personā, kurš rīkojas uz ____ pamata, (turpmāk – Izpildītājs) no otras puses, abi kopā vai katrs atsevišķi turpmāk saukti – Puses/Puse, pamatojoties uz iepirkuma “Pieguļošās teritorijas apsaimniekošanas pakalpojumiem” (id. Nr. DT 2024/4 (turpmāk – iepirkums), rezultātiem, noslēdz šādu līgumu (turpmāk Līgums):

1. Līguma priekšmets
1.1. Pasūtītājs uzdod un Izpildītājs apņemas veikt pieguļošās teritorijas apsaimniekošanas darbus (turpmāk – Pakalpojumi) Brīvības ielā 75, Rīgā (turpmāk – Objekts) saskaņā ar Līgumu, tā pielikumiem un Latvijas Republikā spēkā esošajiem normatīvajiem aktiem. 
1.2. Pakalpojumi tiek sniegti, ievērojot Latvijas Republikā spēkā esošo normatīvo aktu prasības, kas attiecināmas uz Pakalpojumu sniegšanu, saskaņā ar iepirkuma dokumentāciju, Līgumu un tā pielikumiem. Pakalpojuma sniedzējs apliecina, ka viņš ir pienācīgi iepazinies ar Pakalpojumu apjomu, prasībām, izpildes kārtību, kā arī Objektu stāvokli un atsakās izvirzīt jebkādus iebildumus vai pretenzijas.
1.3. Pakalpojumu sniegšanas detalizēts apraksts, uzkopšanas platības, īpašās prasības un veicamie darbi norādīti Līguma 1.pielikumā “Tehniskā specifikācija”.

2. Līgumcena un norēķinu kārtība
2.1. Pakalpojumu vienību cena (līgumcena) un kopējā līgumcena ir noteikta atbilstoši Izpildītāja Finanšu piedāvājumam iepirkumā un tā ir norādīta Līguma 2.pielikumā “Finanšu piedāvājums”. Papildus līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
2.2. Izpildītājam nav tiesības prasīt līgumcenas palielinājumu, ja Līguma izpildes laikā tiek konstatēts, ka Izpildītājs nav iekļāvis visus nepieciešamos materiālus un/vai izmaksas, saskaņā ar Pasūtītāja noteiktajām prasībām, kļūdījies Pakalpojumu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai izpildei atbilstoši Līgumam un tā pielikumiem. 
2.3. Pasūtītājs par Izpildītāja iepriekšējā mēnesī sniegtajiem un ar nodošanas - pieņemšanas aktu (turpmāk – Akts) pieņemtiem Pakalpojumiem samaksā Izpildītājam saskaņā ar Izpildītāja izrakstīto rēķinu, ieskaitot naudu Līgumā norādītajā Izpildītāja bankas kontā 15 (piecpadsmit) darba dienu laikā Akta abpusējas parakstīšanas dienas un rēķina saņemšanas no Izpildītāja. 
2.4. Puses vienojas, ka pamats rēķina izrakstīšanai ir Pušu parakstīts Akts, ņemot vērā, ka:
2.4.1. ja Akts ir parakstīts ar drošu elektronisko parakstu, tā parakstīšanas datums ir pēdējā parakstītāja laika zīmoga datums; 
2.4.2. ja Akts ir parakstīts papīra formātā, tā parakstīšanas datums ir Pasūtītāja paraksta datums.
2.5. Izpildītājs ne vēlāk kā 3 (trīs) kalendāro dienu laikā  pēc Akta  abpusējas parakstīšanas iesniedz Pasūtītājam rēķinu, nosūtot to uz Pasūtītāja elektroniskā pasta adresi: mail@dailesteatris.lv. Rēķins uzskatāms par saņemtu nākamajā darba dienā, ja tas nosūtīts uz šajā punktā norādīto elektroniskā pasta adresi.
2.6. Izpildītājs, sagatavojot rēķinu, tajā papildus normatīvajos aktos noteiktajam, iekļauj šādu informāciju: Līguma datums un numurs, Pakalpojuma sniegšanas periods, Objekta adresi, atsauci uz Aktu, uz kā pamata izrakstīts rēķins. Ja Izpildītājs rēķinā nav iekļāvis normatīvajos aktos un/vai šajā punktā noteikto informāciju, Pasūtītājs nosūta Izpildītājam pretenziju, kurā norāda iemeslus, kādēļ Pasūtītājs atsakās rēķinu pieņemt. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis.

3. Pakalpojumu izpildes kārtība
3.1. Izpildītājs nodrošina Pakalpojumu sniegšanu atbilstoši Tehniskās specifikācijas prasībām, Tehniskajā specifikācijā noteiktajā kārtībā un termiņā. 
3.2. Izpildītājs līdz katra mēneša 5. datumam iesniedz Pasūtītājam Aktu par iepriekšējā kalendārajā mēnesī sniegtajiem Pakalpojumiem.
3.3. Pasūtītājs 5 (piecu) darba dienu laikā izskata Izpildītāja iesniegto Aktu, tajā skaitā,  Pasūtītājs pārbauda Pakalpojumu izpildes kvalitāti, iesniegto dokumentu atbilstību Tehniskās specifikācijas prasībām, un veic vienu no šādām darbībām:
3.3.1. paraksta Aktu un nosūta to Izpildītājam, ja sniegtie Pakalpojumi atbilst Pasūtītāja prasībām un vajadzībām, Līguma nosacījumiem un  sniegti pienācīgā kvalitātē un apjomā; 
3.3.2. neparaksta Aktu un rakstveidā iesniedz Izpildītāja kontaktpersonai pretenziju, ja Izpildītājs nav ievērojis  Tehniskā specifikācijā noteiktās prasības, nav sniedzis Pakalpojumus, vai sniedzis nekvalitatīvi, papildus, Pasūtītājam ir tiesības nepieņemt Pakalpojumus  vispār vai samazināt samaksu, ja Pakalpojumi nav sniegti atbilstoši Līguma vai iepirkuma dokumentācijas nosacījumiem.
3.4. Pasūtītājs Līguma 3.3.2. punktā noteiktajā gadījumā nepieņem Pakalpojumus, un Aktu atgriež Izpildītājam kopā ar rakstiski noformētu pretenziju par konstatētajiem trūkumiem un neapmaksā Pakalpojumus līdz brīdim, kamēr pretenzijas nav atrisinātas. Savukārt, Izpildītāja pienākums ir novērst pretenzijā norādīto par saviem līdzekļiem un pēc trūkumu novēršanas atkārtoti iesniegt Pasūtītājam Aktu.
3.5. Ja Pasūtītājam, Izpildītāja pienākumu nepildīšanas rezultātā tiek piemēroti jebkādi sodi no valsts/pašvaldības  iestādēm vai kādas citas trešās puses, Izpildītājs ir atbildīgs un apņemas veikt to apmaksu pilnā apmērā. Pasūtītājs ir tiesīgs tos arī ieturēt no Izpildītāja izrakstītā rēķina apmaksas.

4. Izpildītāja pienākumi un tiesības
4.1. Izpildītāja pienākumi:
4.1.1. nodrošināt Pakalpojumu izpildi Objektā, ievērojot iepirkumā iesniegto Tehnisko piedāvājumu un iepirkuma Tehniskajā specifikācijā iekļauto regularitāti;
4.1.2. Līguma darbības laikā nodrošināt Pakalpojumu sniegšanai nepieciešamo tehnisko aprīkojumu, nepieciešamās profesionālās un organizatoriskās spējas;
4.1.3. Pakalpojumu sniegšanā iesaistīt pietiekamu skaitu darbinieku, lai nodrošinātu kvalitatīvu un nepārtrauktu Pakalpojumu sniegšanu Objektā;
4.1.4. sniedzot Pakalpojumus, darbus veikt pienācīgā kvalitātē, ievērojot Līguma un tā pielikumu noteikumus, darba drošības prasības, ugunsdrošības prasības, Pasūtītāja un Objekta atbildīgo personu norādījumus un Latvijas Republikā spēkā esošos normatīvos aktus;
4.1.5. Pakalpojumus sniegt, nodrošinot netraucētu Objektu lietotāju darbību;
4.1.6. saskaņot ar Pasūtītāju un attiecīgā Objekta atbildīgajām personām Pakalpojumu sastāvā ietilpstošo darbu veikšanas laiku, ja ir nepieciešams veikt darbus, kas var apgrūtināt Objekta lietotāju darbību;
4.1.7. uzņemties pilnu materiālo atbildību par Objektiem, Pasūtītājam vai trešajām personām nodarītajiem zaudējumiem un segt visus zaudējumus, kas radušies Izpildītāja un/vai Pakalpojuma izpildē Izpildītāja iesaistītās personas darbības vai bezdarbības rezultātā;
4.1.8. Līgumā noteiktajā termiņā iesniegt Pasūtītājam Aktu par iepriekšējā kalendārajā mēnesī sniegtajiem Pakalpojumiem;
4.1.9. novērst Pakalpojumu trūkumus Pasūtītāja pretenzijā norādītā termiņā;
4.1.10. visā Līguma darbības laikā uzturēt spēkā Līguma 6.sadaļā noteikto apdrošināšanas polisi atbilstoši Līgumā noteiktajām prasībām;
4.1.11. veikt citus iepirkuma Tehniskajā specifikācijā noteiktos pienākumus. 
4.2. Izpildītāja tiesības:
4.2.1. pieprasīt no Pasūtītāja Pakalpojumu kvalitatīvai sniegšanai nepieciešamo informāciju;
4.2.2. saņemt samaksu par pilnībā, kvalitatīvi un atbilstoši Līgumam sniegtiem Pakalpojumiem.

5. Pasūtītāja pienākumi un tiesības
5.1. Pasūtītāja pienākumi: 
5.1.1. sniegt Izpildītājam nepieciešamās un Pasūtītāja rīcībā esošās ziņas par Objektu, kas nepieciešamas Pakalpojumu kvalitatīvai sniegšanai;
5.1.2. nodrošināt Izpildītāja darbinieku piekļūšanu Objektam Pakalpojumu sniegšanai;
5.1.3. Līgumā noteiktajā termiņā izskatīt Izpildītāja Aktu un parakstīt to vai arī minētajā termiņā sniegt Izpildītājam pamatotas pretenzijas par sniegtajiem Pakalpojumiem, pretenzijā norādot Pakalpojumu trūkumu novēršanas termiņu;
5.1.4. veikt savlaicīgu samaksu par pilnīgi un kvalitatīvi sniegtajiem Pakalpojumiem atbilstoši Līgumā paredzētiem termiņiem un apjomiem.
5.2. Pasūtītāja tiesības:
5.2.1. pārbaudīt Izpildītāja saistību izpildi, pieprasīt un saņemt no Izpildītāja informāciju par Pakalpojumu izpildi;
5.2.2. dot norādījumus Izpildītājam par Pakalpojumu izpildi;
5.2.3. nepieņemt Pakalpojumus, ja tie ir sniegti nekvalitatīvi vai nepilnīgi un/vai, ja tie neatbilst Līguma un tā pielikumos noteiktajām prasībām, par to rakstiski informējot Izpildītāju;
5.2.4. ja Izpildītājs neievēro Līgumā un tā pielikumos noteiktās Pakalpojumu sniegšanas prasības, apturēt Pakalpojumu sniegšanu līdz pārkāpuma novēršanai un/vai zaudējumu segšanai; 
5.2.5. iesniegt vai nosūtīt Izpildītājam uz e-pastu _________@______  pretenziju, ja Pakalpojumi tiek sniegti nekvalitatīvi vai neatbilstoši Tehniskās specifikācijas prasībām un/vai Tehniskajam piedāvājumam, pretenzijā norādot Pakalpojumu trūkumu novēršanas termiņu;
5.2.6. Līguma darbības laikā vērsties pie apdrošināšanas sabiedrības ar lūgumu sniegt ziņas par atlikušo Izpildītāja civiltiesiskās atbildības limitu un gadījumā, ja tas ir mazākas par Līguma 6.1.punktā noteikto, pieprasīt Izpildītājam limita atjaunošanu 10 (desmit) darba dienu laikā.

6. Apdrošināšana
6.1. Izpildītājs pirms Pakalpojuma uzsākšanas, bet ne vēlāk kā 5 (piecu) darba dienu laikā no Līguma spēkā stāšanās dienas, iesniedz Pasūtītājam Izpildītāja civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina Izpildītāja civiltiesiskās atbildības apdrošināšanu ar kopējo atbildības limitu ne mazāku kā EUR 50 000,00 un atbildības limitu par katru gadījumu ne mazāku kā EUR 5000,00 un pašrisku ne lielāku kā EUR 100,00.
6.2. Izpildītājs nodrošina Līguma 6.1.punktā minēto apdrošināšanu līdz Līguma darbības termiņa beigām.
6.3. Izpildītāja civiltiesiskās atbildības apdrošināšanas polisē kā trešajai personai ir jābūt minētam – Pasūtītājam un tajā ir jābūt iekļautam apdrošinātāja apliecinājumam, ka apdrošinātājs neizmantos tam likumā „Par apdrošināšanas līgumu” piešķirtās tiesības izbeigt apdrošināšanas līgumu (polisi) Izpildītāja likvidācijas vai maksātnespējas gadījumā.
6.4. Izpildītājam ir pienākums iepriekš apdrošināšanas līguma un apdrošināšanas polises projektus, kā arī apdrošināšanas līguma un apdrošināšanas polises grozījumus saskaņot ar Pasūtītāju.
6.5. Ja Izpildītāja iesniegtajai un saskaņotajai apdrošināšanas polisei Līguma darbības laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 6.1.punktā noteiktos dokumentus ne vēlāk kā 10 (desmit) darba dienas pirms iepriekšējās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.

7. Pušu atbildība un līgumsods
7.1. Pusēm saskaņā ar Latvijas Republikas Civillikumu ir pienākums atlīdzināt otrai Pusei Pakalpojumu sniegšanas laikā nodarītos zaudējumus. Puses nav atbildīgas par nejaušu zaudējumu atlīdzināšanu.
7.2. Izpildītājs ir materiāli atbildīgs par īpašuma zudumu, bojājumu vai iznīcināšanu Objektā, ja zaudējums radies Izpildītāja, tā darbinieka vai citas Pakalpojumu izpildē Izpildītāja iesaistītās personas darbības vai bezdarbības rezultātā.
7.3. Par Izpildītāja, tā darbinieku vai citu Pakalpojumu izpildē Izpildītāja iesaistīto personu pieļautajām kļūdām un saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām attiecībā pret Pasūtītāju un Objekta lietotāju/-iem ir atbildīgs Izpildītājs. 
7.4. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām saistībā ar Līguma izpildi.
7.5. Pasūtītājs nav atbildīgs par Izpildītāja, tā darbinieku vai citu Pakalpojumu izpildē Izpildītāja iesaistīto personu inventāru, tehniku un materiāliem, kas atrodas Objektā.
7.6. Ja Pasūtītāja vainas dēļ tiek novilcināti Līgumā noteiktie maksājumi, Izpildītājam ir tiesības prasīt līgumsodu 0,1% (nulle komats viena procenta) apmērā no kavētās maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas.
7.6.1. Pasūtītājs ir tiesīgs prasīt no Izpildītāja līgumsodu 50,00 EUR (piecdesmit euro,0 centi) apmērā:
7.6.1.1.  par katru nokavēto kalendāro dienu līdz minēto Līguma noteikumu izpildei, bet ne vairāk kā EUR 500,00 (pieci simti euro, 0 centi), ja Izpildītājs neiesniedz Līguma 6. nodaļā “Apdrošināšana” noteikto un Līguma noteikumiem atbilstošu apdrošināšanas polisi Līgumā noteiktajā kārtībā un termiņā, vai Līgumā noteiktās polises termiņa izbeigšanās gadījumā nenoslēdz jaunu apdrošināšanas līgumu un neiesniedz Pasūtītājam Līgumā noteiktajā kārtībā attiecīgo polisi, vai neatjauno civiltiesiskās atbildības limitu Līgumā noteiktajā apmērā;
7.6.1.2. par katru nokavēto kalendāro dienu, ja Izpildītājs neveic Līguma 4.1.1. punktā noteikto Izpildītāja pienākumu, bet ne vairāk kā EUR 500,00 (pieci simti euro, 0 centi) par konstatēto gadījumu.
7.7. Puses vienojas, ka Pasūtītājam saskaņā ar Līgumu pienākošo līgumsodu, izmaksu un zaudējumu samaksa tiek veikta 10 (desmit) darba dienu laikā no izrakstītā rēķina saņemšanas dienas. Turpmākie norēķini starp Pusēm tiek veikti pēc šajā punktā minētā rēķina samaksas. 
7.8. Līgumsoda samaksa neatbrīvo Puses no šī Līguma saistību pilnīgas izpildes un izdevumu un/vai zaudējumu atlīdzināšanas pienākuma.

8. Līguma spēkā stāšanās un izbeigšana
8.1. 12 mēneši no iepirkuma līguma spēkā stāšanās brīža vai līdz līguma summas izlietošanai, atkarībā no tā, kurš apstāklis iestāsies pirmais.
8.2. Izpildītājs sniedz Pasūtītājam Pakalpojumus ne mazāk kā 7 (septiņus) mēnešus, sākot no 2024.gada __._________ līdz ____.gada __.________.
8.3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā noteiktajā kārtībā.
8.4. Pasūtītājam ir tiesības vienpusēji izbeigt Līgumu, par to rakstiski paziņojot Izpildītājam vismaz 10 (desmit) darba dienas iepriekš un neatlīdzinot tādējādi radušos zaudējumus, ja:
8.4.1. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;
8.4.2. Izpildītājs sniedz Pakalpojumu nekvalitatīvi un/vai neatbilstoši Līguma un/vai tā pielikumu noteikumiem, Izpildītājs neievēro tiesiskus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma nosūtīšanas;
8.4.3. Pasūtītājs ir iesniedzis Izpildītājam pretenziju saskaņā ar kādu no Līguma 8.sadaļas punktiem;
8.4.4. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma.
8.5. Pasūtītājam ir tiesības nekavējoties vienpusēji izbeigt Līgumu bez jebkāda zaudējumu atlīdzības pienākuma, par to rakstiski paziņojot Izpildītājam, ja iestājies vismaz viens no šādiem gadījumiem:
8.5.1. ja Izpildītājs nav iesniedzis Pasūtītājam Līguma 6.1.punktā noteiktos dokumentus Līgumā noteiktajā termiņā;
8.5.2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
8.6. Pasūtītājam ir tiesības vienpusēji izbeigt Līgumu, par to rakstiski paziņojot Izpildītājam vismaz 30 (trīsdesmit) dienas iepriekš, ja Pasūtītājam ir zudusi nepieciešamība saņemt Pakalpojumus. Šādā gadījumā Pusēm ir pienākums veikt savstarpējos norēķinus par Līguma ietvaros kvalitatīvi, atbilstoši Līguma, Tehniskās specifikācijas un Pasūtītāja pieteikuma prasībām izpildīto Pakalpojuma daļu, ko Puses ir apliecinājušas ar savstarpēji parakstītu Aktu. 
8.6.1. Izpildītājam ir tiesības vienpusēji atkāpties no Līguma, par to rakstveidā paziņojot Pasūtītājam 20 (divdesmit) darba dienas iepriekš, ja Pasūtītājs savas vainas dēļ Līgumā noteiktajos termiņos nav veicis noteiktos maksājumus un maksājumu kavējums pārsniedz 45 (četrdesmit piecas) dienas un Izpildītājs pienācīgi ir izpildījis savas Līgumā noteiktās saistības.

9. Nepārvarama vara
9.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas iestāšanās rezultātā pēc Līguma spēkā stāšanās dienas.
9.2. Pusei, kas nokļuvusi Nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc Nepārvaramas varas iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstiprinājumu un raksturojumu.
9.3. Ja Nepārvaramas varas dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā paziņojot otrai Pusei vismaz 15 (piecpadsmit) dienas iepriekš. Šajā gadījumā Pusēm nav jāatlīdzina zaudējumi, kas radušies Līguma izbeigšanas rezultātā.
9.4. Par Nepārvaramas varas apstākli nav uzskatāms Izpildītāja, tā darbinieku vai citu Pakalpojuma izpildē Izpildītāja iesaistīto personu saistību neizpilde, nesavlaicīga vai nepienācīga izpilde vai darba strīdi vai streiki.
9.5. Par zaudējumiem, kas radušies Nepārvaramas varas dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 9.2.punktam.

10. Strīdi
10.1. Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tad jebkurš strīds, domstarpība vai prasība, kas izriet no šī Līguma,  tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
10.2. Ja saistībā ar Līgumu vai tā izpildi starp Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt un/vai apturēt Pakalpojuma sniegšanu, vai kā citādi kavēt Pakalpojuma sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

11. Fizisko personu datu aizsardzība
11.1. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
11.2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
11.3. [bookmark: _Hlk31550459]Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
11.4. Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

12. Pušu pārstāvji
12.1. [bookmark: _Hlk122513127][bookmark: _Hlk31548753]Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses ieceļ šajā Līguma sadaļā norādītos pārstāvjus (kontaktpersonas).
12.2. Pasūtītāja kontaktpersonas pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līguma termiņu un/vai Pakalpojumu apjomus.
Pasūtītāja kontaktpersona:_________ _________, tālr. _______, e-pasta adrese: __________.
12.3. Izpildītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līguma termiņu un/vai Pakalpojumu apjomus. 
[bookmark: _Hlk161760621][bookmark: _Hlk122513104]Izpildītāja kontaktpersona:_________ _________, tālr. _______, e-pasta adrese: __________.
12.4. Puses var nomainīt Līgumā norādītās kontaktpersonas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā.


13. Grozījumi Līgumā
13.1. Jebkuri grozījumi Līgumā izdarāmi, ievērojot Publisko iepirkumu likuma 61.pantā noteikto kārtību.
13.2. Būtiski Līguma grozījumi ir pieļaujami, ja Pasūtītājam rodas nepieciešamība mainīt tehniskajā specifikācijā norādīto Pakalpojumu apjomu Objektos vai Pasūtītājam zūd nepieciešamība saņemt Pakalpojumus Objektā norādītajā apjomā. 
13.3. Pakalpojumu apjoma izmaiņas un ar to saistītās līgumcenas izmaiņas tiek veiktas šādā kārtībā:
13.4. ja Pakalpojumu izpildes laikā Pasūtītājs konstatē, ka Līgumā norādītajā apjomā Pakalpojumus veikt nav nepieciešams (piemēram, Pasūtītājam zudusi nepieciešamība Objektā nodrošināt Pakalpojumus u.c. objektīvu iemeslu dēļ), Pakalpojumu apjoms var tikt samazināts. Šajos gadījumos norēķini par sniegtajiem Pakalpojumiem notiek pēc faktiski sniegto Pakalpojumu apjoma, nemainot Izpildītāja finanšu piedāvājumā (Līguma 2.pielikums) piedāvāto Pakalpojumu ikmēneša maksu/vienību izcenojumu.
13.5. Pasūtītājs var uzdot sniegt Pakalpojumus, kas netika iekļauti sākotnējā Pakalpojumu izpildes apjomā, jo nebija iespējams konstatēt vai paredzēt šo Pakalpojumu nepieciešamību. Papildus Pakalpojumiem piemēro tādas pašas izmaksas/vienību izcenojumu kā ekvivalentiem Pakalpojumiem Līgumā, bet Pakalpojumiem, kam ekvivalentu Līgumā nav, izmaksas nosaka Pasūtītājs pēc līdzīga rakstura Pakalpojumu izmaksām Līgumā, vai, ja līdzīga rakstura Pakalpojumu izmaksas Līgumā nav, pēc Izpildītāja iesniegtās cenas kalkulācijas un līdzīga rakstura Pakalpojumu izmaksām tirgū. Šajā punktā minētajā gadījumā kopējā līgumcena var tikt palielināta līdz 20%.
13.6. Jebkuri grozījumi vai papildinājumi Līgumā ir noformējami un tie stājas spēkā pēc tam, kad to ir parakstījušas abas Puses. Jebkuri grozījumi vai papildinājumi Līgumā pēc to stāšanās spēkā kļūst par šī Līguma neatņemamu sastāvdaļu.


14. Citi noteikumi
14.1. Visi paziņojumi saistībā ar Līgumu izdarāmi rakstiski un nosūtāmi otrai Pusei uz Līguma 15. nodaļā norādīto elektroniskā pasta adresi vai pa pastu. Elektroniskā pasta vēstulēm jābūt parakstītām ar elektronisko parakstu un apstiprinātām ar laika zīmogu atbilstoši normatīvo aktu prasībām. Elektroniskā pasta paziņojumi, kas nosūtīti uz Līguma kontaktpersonu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu.
14.2. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
14.3. Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minētie Pušu kontaktpersonas, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem.
14.4. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
14.5. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
14.6. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
14.7. [bookmark: _Hlk122513262]Līgums ir sagatavots elektroniska dokumenta veidā uz ___ (_______) lapām un parakstīts ar drošu elektronisko parakstu.
14.8. Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:
14.8.1. Līguma 1.pielikums -Tehniskā specifikācija;
14.8.2. Līguma 2.pielikums - Finanšu piedāvājums;
14.8.3. Līguma 3.pielikums – Pieņemšanas – nodošanas akta forma.

15. Pušu rekvizīti un paraksti

	Pasūtītājs:
VSIA “Dailes teātris”
Reģistrācijas kods 40003783138
Brīvības iela 75, Rīga, LV-1001
Banka:
Kods: 
Konta Nr.
e-pasta adrese: 

 __________________ …………. 
              paraksts*
	Izpildītājs:
…………..
reģ.Nr. ……………
juridiskā adrese: …………..

Banka: …………
Bankas kods: …………
Konts: …………………..

___________________ ………… 
              paraksts*






*Dokuments parakstīts elektroniski ar drošu elektronisko parakstu, kas satur laika zīmogu. Dokumenta parakstīšanas datums ir pēdējā parakstītāja laika zīmoga datums





Līguma 3.pielikums

Pakalpojumu nodošanas – pieņemšanas akts


	
	Dokumenta datums ir pēdējā pievienotā
 elektroniskā paraksta un laika zīmoga datums



	Pasūtītājs: 

	Izpildītājs: ______________

	Līguma datums un numurs: ______________

	Pakalpojuma sniegšanas periods: _________________________



	
Pieguļošās teritorijas apsaimniekošanas pakalpojumi 

	Nr.
p.k.
	Objekta adrese
	Pakalpojumu sniegšanas periods

	Veiktie darbi saskaņā ar Tehnisko specifikāciju
	Kopējā uzkoptā teritorijas platība
(kv.m.) 

	Cena
(EUR) bez PVN
saskaņā ar Finanšu piedāvājumu

	
	
	
	
	
	



	
PAPILDUS (PĒC NEPIECIEŠAMĪBAS) TERITORIJAS UZKOPŠANAS PAKALPOJUMI


	Nr.
p.k.
	Objekta adrese
	Pakalpojuma apraksts (piemēram)
	Pakalpojumu sniegšanas periods (datums)
	EUR/par mērvienību
sask. ar FP (bez PVN)
	Kopējais pakalpojumu apjoms
(kv.m./h)
	Cena par papildus
pakalpojumiem
EUR/mēnesī (bez PVN)

	
	
	Sniega tīrīšana ar  traktortehniku

	
	
	
	

	
	
	Zāles pļaušana

	
	
	
	

	
	
	
	
	
	
	

	Kopā papildus pakalpojumi
	…

	
KOPĀ (IKDIENAS+PAPILDUS PAKALPOJUMI) (EUR) bez PVN:
	

	PVN (EUR):
	

	KOPĀ APMAKSAI (EUR) ar PVN:
	



	Nodod
Izpildītājs:
________________
             paraksts*
	Pieņem
Pasūtītājs:
___________________ 
             paraksts*


	
	



*Dokuments parakstīts ar drošu elektronisko parakstu un satur laika zīmogu


